b"\n_START_ARTICLE_\nDieta d'Augsburg\n_START_PARAGRAPH_\nLa Dieta d'Augsburg foren les reunions del Reichstag del Sacre Imperi Romano-Germ\xc3\xa0nic en la ciutat alemanya d'Augsburg._NEWLINE_Hi va haver moltes sessions, per\xc3\xb2 s\xc3\xb3n especialment notables les tres reunions tingudes durant la Reforma Protestant i les guerres religioses subseg\xc3\xbcents. Aquestes guerres van ser entre l'Emperador Cat\xc3\xb2lic Carles V i la Lliga Smalkalda, al principi del segle\xc2\xa0xvi._NEWLINE_La sessi\xc3\xb3 de 1530 mald\xc3\xa0 per calmar les creixents tensions respecte al Protestantisme. Despr\xc3\xa9s que l'Edicte de Worms condemn\xc3\xa0 el Luteranisme, van sortir problemes d'ordre p\xc3\xbablic durant la d\xc3\xa8cada de 1520, i la guerra de Carles V contra Fran\xc3\xa7a i les responsabilitats en la resta del seu imperi l'impediren de focalitzar-se en els problemes religiosos d'Alemanya. El 1529, tanmateix sign\xc3\xa0 un favorable tractat de pau amb Fran\xc3\xa7a. El febrer de 1530 Carles va ser coronat emperador a Bolonya i aleshores intent\xc3\xa0 prendre el control sobre les heretgies alemanyes. Li presentaren la Confessi\xc3\xb3 d'Augsburg, un document central del Luteranisme._NEWLINE_Despr\xc3\xa9s de la seva vict\xc3\xb2ria contra la Lliga Smalkalda, Carles V convoc\xc3\xa0 la sessi\xc3\xb3 de 1547/48, on es va proclamar L'Interim d'Augsburg, una mena de comprom\xc3\xads entre catolicisme i protestantisme per\xc3\xb2 donant prioritat al catolicisme i que va ser rebutjat per molts pr\xc3\xadnceps. La resoluci\xc3\xb3 de les tensions religioses nom\xc3\xa9s es va aconseguir a la sessi\xc3\xb3 de 1555, amb la Pau d'Augsburg. El tractat reconegu\xc3\xa9 la Confessi\xc3\xb3 d'Augsbug i codific\xc3\xa0 el principi cuius regio, eius religio, que donava a cada pr\xc3\xadncep la potestat de decidir la religi\xc3\xb3 dels seus s\xc3\xbabdits._NEWLINE_Els decrets del Concili de Trento van ser reconeguts a It\xc3\xa0lia, Portugal, Pol\xc3\xb2nia, i pels pr\xc3\xadnceps cat\xc3\xb2lics d'Alemanya en la Dieta d'Augsburg feta el 1566."